 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃገራዊ ቦርድ መረጻ ኢትዮጵያ ንብልጽግና ፓርቲ ኣይመዝገብኩዎን ኢሉ 29 ሕዳር 2019 ምንጪ ስእሊ, PMO ሃገራዊ ቦርድ መረጻ ኢትዮጵያ ብቐዳማይ ሚኒስትር ኣብዪ ኣሕመድ ዝምራሕ ሓድሽ ሰልፊ ብልጽግና ፓርቲ ብወግዒ ከም ዘይመዝገቦ ንቢቢሲ ገሊጹ ቀንዲ ውራይ ሃገራዊ ቦርድ መረጻ ምዝገባ ፖለቲካዊ ውድባት ከም ዝኸነ ብምግላጽ ዝተፈላለዩ ሰባት ፖለቲካዊ ሰልፊ እንትምስርቱ እንትወሃዱ ኾነ ሽሞም እንትቕይሩ እንህቦ ርኢይቶ የለን ዝበለት ዳይሬክተር ኮሚዩኒኬሽን እቲ ቦርድ ወይዘሪት ሶሊያና ሽመልስ ፒፒ ክሳብ ሕጂ ዘቕረቦ ሕቶ ምዝገባ የለን ኢላ ፓርቲ ብልጽግና ሕቶ ምዝገባ ኣብ ዘቐርበሉ እዋን ግን ዘድሊ መስርሕ ብምርኣይ እቲ ቦርድ ክምዝግቦዩ ካብዚ ወጻእ ግን እቲ ሕጂ ብመራኸብቲ ብዙሃን ብዛዕባ እቲ ሰልፊ ዝግለጹ ዘለውን ዝወሃቡ ርኢይቶታትን ኣመልኪቱ ግን እቲ ቦርድ ርኢይቶ ኣይህበሎምን ንዝሓለፉ 28 ዓመታት ብግንባር ክመርሕ ዝጸንሐ ልፍንቲ ኣርባዕተ ክልላዊ ፖለቲካዊ ሰልፊታት ዝኾነ ኢህወደግ ቅድሚ ክልተ ሰሙን ድሕሪ ዘካየዶ ኣኼባ ቤት ምኽሪ እቲ ግንባር እቲ ውህደት ከም ዘጽደቖ ይፍለጥ ምርጫ ኢትዮጵያ ኣብ ግዚኡ ከም ዝካየድ ሃገራዊ ቦርድ ገሊጹ ካብ ዞባ ሲዳማ ዝቐረበ ክልል ናይ ምዃን ሕቶ ብህዝበ ውሳነ ክፍታሕ ተወሲኑ ነቲ ውህደት ከይተቐበለ ዝተረፈ መስራቲ እቲ ግንባር ዝነበረ ህወሓት ኮይኑ ሕጂውን እቲ ውህደት ሕጋዊ መስርሕ ዘይተኸተለን ግዚኡ ዘይሓለወን ክብል ክነቕፎ ይስትውዓል ትማሊ ውህደት ኢህወደግ ከም ዝተወድአን ፒፒ ዝብሃል ሰልፊ ከም ዝተመስረተን ዘበሰረ ቀዳማይ ሚኒስትር ኣብዪ ኣሕመድ ግን እቲ ሰልፊ ንዝቕጽሉ 10 ዓመታት እታ ሃገር ናብ ዝሓሸ ብርኪ ከሳግሩዋ ዝኽእሉ ሓሳባት ሒዙ ከም ዝመጽአ ገሊጹ እዚ ድማ ናይ ኣዋርሕ ዕድመ ኣብ ዝተረፎ ሃገራዊ መረጻ ኢህወዴግ በየናይ ሽም እዩ ክወዳደር ዝብል ሕቶ የልዕል ኣሎ ወይዘሪት ሶሊያና ኣብ ዝሃበቶ መብርሂ ድማ ሓደ ሰልፊ ሰሌዳ ምርጫ ቅድሚ ምውጽኡ ቅድሚ ክልተ ወርሒ ተመዝጊቡ ክጸንሕ ኣለዎ ኢላ ዝኾነ ፓርቲ ምዝገባ ሕጹያት ኣብ ዝፍጸመሉ እዋን ሰርቴፊኬት ምዝገባ ክህልዎ ይግባእ ቅድሚ ዝኾነ እንተኾነ ጸገም የብሉን ሕጹያተይ መዝግቡለይ ኢሉ ናባና እንትመጽእ ግን ሰርቴፊኬት ክህልዎ ኣለዎ ትብል ምንጪ ስእሊ, Getty Images መግለጺ ስእሊ, ኣብ ውሽጢ ቤተ መንግስቲ ዝርከብ ኣንድነት ፓርክ ምርጫ ግን ክካየድ ድዩ? 